CELEX: 
Language: fi
Date: 2018-01-25 00:00:00
Title: KOMISSION DELEGOITU PÄÄTÖS (EU) …/…, rakennuskohteissa käytettävien kiinnityslaitteiden, joiden tarkoituksena on estää tai pysäyttää henkilöiden putoaminen korkealta, suoritustason pysyvyyden arviointiin ja varmentamiseen Euroopan parlamentin ja neuvoston asetuksen (EU) N:o 305/2011 mukaisesti sovellettavasta järjestelmästä

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Rakennustuotteiden kaupan pitämistä koskevien ehtojen yhdenmukaistamisesta ja neuvoston direktiivin 89/106/ETY kumoamisesta 9 päivänä maaliskuuta 2011 annetun Euroopan parlamentin ja neuvoston asetuksen (EU) N:o 305/2011
                  1
                28 artiklan mukaan rakennustuotteiden perusominaisuuksiin liittyvä suoritustason pysyvyys on arvioitava ja varmennettava asetuksen (EU) N:o 305/2011 liitteessä V esitettyjen järjestelmien mukaisesti.
            
            
               Asetuksen (EU) N:o 305/2011 28 artiklan 2 kohdassa ja 60 artiklan h alakohdassa komissiolle annetaan tehtäväksi vahvistaa rakennustuotteiden suoritustason pysyvyyden arviointi- ja varmennusjärjestelmät tietyn tuotteen, tietyn tuoteryhmän tai tietyn perusominaisuuden osalta ottaen huomioon kyseisissä säännöksissä esitetyt seikat.
            
            
               Kun on kyse rakennuskohteissa käytettävistä kiinnityslaitteista, joiden tarkoituksena on estää tai pysäyttää henkilöiden putoaminen korkealta, ei vielä ole olemassa asianmukaista päätöstä, jolla vahvistettaisiin suoritustason pysyvyyden arviointi- ja varmennusjärjestelmä.
            
            
               Asetuksen 28 artiklan 2 kohdan mukaan olisi pyrittävä valitsemaan valmistajien kannalta vähiten työläs suoritustason pysyvyyden arviointi- ja varmennusjärjestelmä, kun otetaan huomioon kaikki asiaan liittyvät seikat.
            
            
               Euroopan unionin tuomioistuin ratkaisi vuonna 2010 antamassaan tuomiossa
                  2
                kysymyksen siitä, kuuluvatko tietyt kiinnityslaitteet henkilönsuojaimista annetun neuvoston direktiivin 89/686/ETY
                  3
                tai rakennusalan tuotteista annetun neuvoston direktiivin 89/106/ETY
                  4
                soveltamisalaan. Tuomioistuimen mukaan henkilönsuojaimeksi luonnehtiminen edellyttää, että tällaisen tuotteen käyttäjä kantaa tai pitää tai ainakin voi kantaa tai pitää kyseistä tuotetta koko vaaralle altistumisen ajan. Sen on siis oltava liikuteltava tuote. Kiinnityslaitteita, jotka on käytön aikana kiinnitetty rakennuskohteeseen, ei ole tarkoitettu käyttäjänsä kannettavaksi tai pidettäväksi neuvoston direktiivissä 89/686/ETY tarkoitetulla tavalla.
                  5
                Toisaalta tuomioistuin katsoi, että neuvoston direktiivin 89/106/ETY sovellettavuus tuotteeseen edellyttää kahden sellaisen edellytyksen täyttymistä, joista toinen koskee kyseisen tuotteen luonnetta ja toinen sen tehtävää.
                  6
                Kiinnityslaitteet, jotka on kiinnitetty siten, että ne ovat osa rakennuskohdetta (tuotteen luonne), ja joiden tarkoituksena on varmistaa turvallisuus rakennuskohteen käytön tai toiminnan aikana estämällä henkilöiden putoaminen korkealta (tuotteen tehtävä), kuuluvat näin ollen neuvoston direktiivin 89/106/ETY soveltamisalaan.
                  7
                Tämä toteamus pätee myös asetuksen (EU) N:o 305/2011 nojalla, sillä asetuksella ei merkittävästi muutettu rakennusalan tuotteiden määritelmää
                  8
               .
            
            
               Standardin EN 795:2012 mukaisten tyyppien A, C tai D soveltamisalaan kuuluvat kiinnityslaitteet on tarkoitettu kiinnitettäviksi kiinteästi rakenteeseen, eivätkä ne edellä mainitun oikeuskäytännön perusteella siten ole henkilönsuojaimia. Näin todetaan myös komission täytäntöönpanopäätöksessä (EU) 2015/2181
                  9
               . Jos laitteet on kuitenkin tarkoitus kiinnittää siten, että ne ovat osa rakennuskohdetta, ja jos niiden tarkoituksena on varmistaa turvallisuus rakennuskohteen käytön tai toiminnan aikana estämällä tai pysäyttämällä henkilöiden putoaminen korkealta, ne on katsottava rakennustuotteiksi. Siinä tapauksessa ne kuuluvat asetuksen (EU) N:o 305/2011 soveltamisalaan.
            
            
               Kiinnityslaitteet, joiden tarkoituksena on estää henkilöiden putoaminen ja jotka kuuluvat asetuksen (EU) 2016/425
                  10
                soveltamisalaan, luokitellaan 21. huhtikuuta 2018 alkaen kyseisen asetuksen liitteessä I esitettyyn riskiluokkaan III, sillä ne ovat tuotteita, joiden tarkoituksena on suojata käyttäjiä riskeiltä, joilla voi niiden toteutuessa olla hyvin vakavia korkealta putoamisesta johtuvia seurauksia, kuten kuolema tai peruuttamaton terveyshaitta. Näin ollen tällaisiin kiinnityslaitteisiin sovelletaan EU-tyyppitarkastusta (päätöksen 768/2008/EY
                  11
                moduuli B) asetuksen (EU) 2016/425 liitteen V mukaisesti ja joko sisäiseen tuotannonvalvontaan perustuvaa tyypinmukaisuutta ja satunnaisin väliajoin suoritettavia valvottuja tuotetarkastuksia (päätöksen 768/2008/EY moduuli C2) asetuksen liitteen VII mukaisesti tai tuotantoprosessin laadunvarmistukseen perustuvaa tyypinmukaisuutta (päätöksen 768/2008/EY moduuli D) asetuksen liitteen VIII mukaisesti.
            
            
               Kiinnityslaitteisiin, joiden tarkoituksena on estää henkilöiden putoaminen ja jotka kuuluvat neuvoston direktiivin 89/686/ETY soveltamisalaan, sovelletaan 20. huhtikuuta 2018 saakka direktiivin 10 artiklan mukaista EY-tyyppitarkastusta, ja kyseisten laitteiden tuotantoon sovelletaan joko valmiita tuotteita koskevaa EY-laadunvalvontajärjestelmää (direktiivin 11 artiklan A kohta) tai EY-seurantaan perustuvaa tuotannon laadunvarmistusjärjestelmää (direktiivin 11 artiklan B kohta).
            
            
               Ottaen huomioon kiinnityslaitteiden käyttö ja kuoleman tai peruuttamattoman terveyshaitan riskit, joilta laitteiden on tarkoitus suojata käyttäjiä, on suotavaa, että rakennustuotteiksi luokiteltaviin kiinnityslaitteisiin sovelletaan sellaista suoritustason pysyvyyden arviointi- ja varmennusjärjestelmää, joka on verrattavissa henkilönsuojaimiksi luokiteltavia kiinnityslaitteita koskeviin vaatimustenmukaisuuden arviointimenettelyihin. Tämä tarkoittaa, että on valittava suoritustason pysyvyyden arviointi- ja varmennusjärjestelmä, johon kuuluu valmistajan tuotantolaitoksen sisäisen laadunvalvonnan jatkuva valvonta, arviointi ja evaluointi sekä ilmoitetun tuotesertifiointilaitoksen tuotantolaitoksella tai valmistajan varastointitiloissa ottamien näytteiden testaus (tarkastaminen).
            
            
               Näiden näkökohtien vuoksi komissio on valinnut asetuksen (EU) N:o 305/2011 liitteessä V esitetyn järjestelmän 1+ tässä ehdotetun delegoidun päätöksen soveltamisalaan kuuluvia rakennustuotteita varten. 
            
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Päätösluonnosta käsiteltiin rakennusalan neuvoa-antavan ryhmän
                  12
                kokouksessa 9. joulukuuta 2016, ja siitä järjestettiin kirjallinen asiantuntijoiden kuuleminen 25. marraskuuta 2016 – 16. tammikuuta 2017. Ennen näitä vaiheita kaikille jäsenvaltioille oli annettu mahdollisuus nimetä kuulemiseen osallistuvia asiantuntijoita. Näiden asiantuntijoiden lisäksi kuultiin muita ulkopuolisia sidosryhmiä. Neuvoa-antavan ryhmän käsittelemät kirjalliseen kuulemiseen liittyvät asiakirjat toimitettiin delegoituja säädöksiä koskevan yhteisen sopimuksen mukaisesti samanaikaisesti Euroopan parlamentille ja neuvostolle. Tässä yhteydessä esitetyt huomautukset otettiin huomioon viimeisteltäessä säädösluonnosta komission sisäistä lausuntokierrosta varten.
            
            
               Luonnos julkaistiin paremman sääntelyn portaalissa, jossa se oli nähtävillä yleistä palautetta varten 12. heinäkuuta ja 9. elokuuta 2017 välisen ajan. Palautetta saatiin kahdelta sidosryhmältä. Yhden sidosryhmän kommenteissa yhtäältä tuettiin ehdotettua suoritustason pysyvyyden arviointi- ja varmennusjärjestelmää ja toisaalta suositettiin sen vaihtamista järjestelmään 2 +. Koska nämä ehdotukset olivat keskenään ristiriidassa, molempia ei voitu ottaa huomioon. Toinen sidosryhmä mainitsee kommenteissaan useita seikkoja, kuten asianomaista standardia kehittelevässä CEN:n teknisessä komiteassa käytävien keskustelujen edistyminen, suoritustason pysyvyyden arviointi- ja varmennusjärjestelmät 3 ja 2+, jotka oli aiemmin valittu muita vastaavia tuotteita varten, onnettomuuksia koskevien, asiakirjoin osoitettujen kokemusten puute, pk-yrityksille aiheutuvat kustannukset, se, ettei minkäänlainen tekninen edistysaskel edellytä suoritustason pysyvyyden arviointi- ja varmennusjärjestelmän muuttamista, sekä se, että suoritustason pysyvyyden arviointi- ja varmennusjärjestelmän valinnan perusteena olevat seikat (vrt. johdanto-osan 2 kappale) on otettu huomioon järjestelmässä 2+. Koska näissä kommenteissa suositeltiin ristiriitaisesti toisaalta enintään järjestelmän 3 tasoista suoritustason pysyvyyden arviointi- ja varmennusjärjestelmää ja toisaalta myös tason 2+ järjestelmää, eikä niissä otettu huomioon, että järjestelmään 2+ ei sisälly pistokoenäytteiden testausta, eikä tarkasteltu henkilönsuojaimiksi katsottavia kiinnityslaitteita varten tarkoitettuja vaatimustenmukaisuuden arviointimenettelyjä, kommentteja ei otettu huomioon. Näin ollen asetusta ei muutettu palautteen perusteella. 
            
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Asetuksen (EU) N:o 305/2011 28 artiklan 2 kohdan ja 60 artiklan h alakohdan mukaan komissio vahvistaa delegoiduilla säädöksillä asetuksen liitteessä V esitetyt rakennustuotteiden suoritustason pysyvyyden arviointi- ja varmennusjärjestelmät tietyn tuotteen, tietyn tuoteryhmän tai tietyn perusominaisuuden osalta ottaen huomioon kyseisissä säännöksissä esitetyt seikat.
            
         
         
            
               Vahvistaessaan suoritustason pysyvyyden arviointi- ja varmennusjärjestelmät asetuksen (EU) N:o 305/2011 28 artiklan 2 kohdan mukaisesti komissio ottaa huomioon niiden vaikutuksen ihmisten terveyteen ja turvallisuuteen ja valitsee vähiten työläät järjestelmät, jotka mahdollistavat kaikkien rakennuskohteisiin sovellettavien perusvaatimusten täyttymisen. Asetuksen (EU) N:o 305/2011 60 artiklan h alakohdan mukaan vahvistamisessa on otettava huomioon tuotteen vaikutus näiden perusvaatimusten täyttymiseen tuotteen odotetun käyttöiän aikana.
            
            
               Päätösluonnos on suhteellisuusperiaatteen mukainen, koska henkilönsuojaimiksi katsottaviin kiinnityslaitteisiin sovellettavia vaatimustenmukaisuuden arviointimenettelyjä vastaavan, suoritustason pysyvyyden arviointi- ja varmennusjärjestelmän soveltaminen edistää vertailukelpoisiin tuotteisiin sovellettavien eri lainsäädäntökehysten keskinäistä johdonmukaisuutta sekä asetuksella (EU) N:o 305/2011 käyttöön otetun yhdenmukaistetun järjestelmän vakautta ja lisää luottamusta tähän järjestelmään.
            
            
               Näistä syistä päätösluonnoksen odotetaan palvelevan koko rakennusalan etuja.
            
            
               KOMISSION DELEGOITU PÄÄTÖS (EU) …/…,
            
            
               annettu 25.1.2018,
            
            
               rakennuskohteissa käytettävien kiinnityslaitteiden, joiden tarkoituksena on estää tai pysäyttää henkilöiden putoaminen korkealta, suoritustason pysyvyyden arviointiin ja varmentamiseen Euroopan parlamentin ja neuvoston asetuksen (EU) N:o 305/2011 mukaisesti sovellettavasta järjestelmästä
            
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon rakennustuotteiden kaupan pitämistä koskevien ehtojen yhdenmukaistamisesta ja neuvoston direktiivin 89/106/ETY kumoamisesta 9 päivänä maaliskuuta 2011 annetun Euroopan parlamentin ja neuvoston asetuksen (EU) N:o 305/2011
                  13
                ja erityisesti sen 28 artiklan ja 60 artiklan h alakohdan,
            
            
               sekä katsoo seuraavaa:
            
            
               (1)Sellaisia rakennuskohteissa käytettäviä kiinnityslaiteita varten, joiden tarkoituksena on estää tai pysäyttää henkilöiden putoaminen korkealta, jäljempänä ’kiinnityslaitteet’, ei ole vielä olemassa asianmukaista päätöstä suoritustason pysyvyyden arvioimiseksi ja varmentamiseksi. Sen vuoksi on tarpeen vahvistaa kiinnityslaitteisiin sovellettava suoritustason pysyvyyden arviointi- ja varmennusjärjestelmä. 
            
            
               (1)Koska kiinnityslaitteiden tarkoituksena on estää tai pysäyttää henkilöiden putoaminen korkealta, on asianmukaista valita sellainen suoritustason pysyvyyden arviointi- ja varmennusjärjestelmä, johon kuuluu valmistajan tuotantolaitoksen sisäisen laadunvalvonnan jatkuva valvonta, arviointi ja evaluointi sekä ilmoitetun tuotesertifiointilaitoksen tuotantolaitoksella tai valmistajan varastointitiloissa ottamien näytteiden testaus (tarkastaminen),
            
            
               ON HYVÄKSYNYT TÄMÄN PÄÄTÖKSEN: 
            
            
               1 artikla
            
            
               Tätä päätöstä sovelletaan rakennuskohteissa käytettäviin kiinnityslaitteisiin, joiden tarkoituksena on estää tai pysäyttää henkilöiden putoaminen korkealta.
            
            
               2 artikla
            
            
               Edellä 1 artiklassa tarkoitettujen kiinnityslaitteiden suoritustason pysyvyys suhteessa niiden perusominaisuuksiin on arvioitava ja varmennettava liitteessä esitetyllä järjestelmällä.
            
            
               3 artikla
            
            
               Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
         
         
            
               Tehty Brysselissä 25.1.2018
            
            
               
                     Komission puolesta
               
               
                     Puheenjohtaja
                     Jean-Claude JUNCKER
               
            
         
         
            
                  
                     (1)
                  
                        EUVL L 88, 4.4.2011, s. 5.
               
               
                  
                     (2)
                  
                        Unionin tuomioistuimen tuomio 21.10.2010, Latchways, C-185/08, ECLI:EU:C:2010:619.
               
               
                  
                     (3)
                  
                        Neuvoston direktiivi 89/686/ETY, annettu 21 päivänä joulukuuta 1989, henkilönsuojaimia koskevan jäsenvaltioiden lainsäädännön lähentämisestä (EYVL L 399, 30.12.1989, s. 18).
               
               
                  
                     (4)
                  
                        Neuvoston direktiivi 89/106/ETY, annettu 21 päivänä joulukuuta 1988, rakennusalan tuotteita koskevan jäsenvaltioiden lainsäädännön lähentämisestä (EYVL L 40, 11.2.1989, s. 12).
               
               
                  
                     (5)
                  
                        Asia C-185/08, 42 kohta.
               
               
                  
                     (6)
                  
                        Ks. ed., 50 kohta.
               
               
                  
                     (7)
                  
                        Ks. ed., 53, 55 ja 56 kohta.
               
               
                  
                     (8)
                  
                        Ks. neuvoston direktiivin 89/106/ETY 1 artiklan 2 kohta ja asetuksen (EU) N:o 305/2011 2 artiklan 1 kohta.
               
               
                  
                     (9)
                  
                        Komission täytäntöönpanopäätös (EU) 2015/2181, annettu 24 päivänä marraskuuta 2015, standardin EN 795:2012 ”Putoamissuojaimet. Kiinnityslaitteet” viitetietojen julkaisemisesta Euroopan unionin virallisessa lehdessä rajoituksin Euroopan parlamentin ja neuvoston asetuksen (EU) N:o 1025/2012 mukaisesti (EUVL L 309, 26.11.2015, s. 10).
               
               
                  
                     (10)
                  
                        Euroopan parlamentin ja neuvoston asetus (EU) 2016/425, annettu 9 päivänä maaliskuuta 2016, henkilönsuojaimista ja neuvoston direktiivin 89/686/ETY kumoamisesta (EUVL L 81, 31.3.2016, s. 51).
               
               
                  
                     (11)
                  
                        Euroopan parlamentin ja neuvoston päätös N:o 768/2008/EY, tehty 9 päivänä heinäkuuta 2008, tuotteiden kaupan pitämiseen liittyvistä yhteisistä puitteista ja päätöksen 93/465/ETY kumoamisesta (EUVL L 208, 13.8.2008, s. 82).
               
               
                  
                     (12)
                  
                        Viite E01329 komission asiantuntijaryhmien ja muiden vastaavanlaisten elinten rekisterissä.
               
               
                  
                     (13)
                  
                        EUVL L 88, 4.4.2011, s. 5.
               
            
      
    ---documentbreak--- 
      
         
         
            
               LIITE
            
            
               SUORITUSTASON PYSYVYYDEN ARVIOINTI- JA VARMENNUSJÄRJESTELMÄ
            
            
            
                     
                        Tuotteet ja niiden aiottu käyttötarkoitus
                     
                  
                  
                     
                        Perusominaisuudet
                     
                  
                  
                     
                        Sovellettava järjestelmä 
                     
                  
               
                     
                        Rakennuskohteissa käytettävät kiinnityslaitteet, joiden tarkoituksena on estää tai pysäyttää henkilöiden putoaminen korkealta
                     
                  
                  
                     
                        Kaikki perusominaisuudet
                     
                  
                  
                     
                        1+